234 
structi , postici reliquis multo longiores ac crassiores , primo articulo 
horum femorali ad internum marginem hispido -dentato , quo a Scolo- 
pendra morsitante , quacum eam confundere solent, differt. 
Longitudo corporis inde a capite ad extremum pedum par 4 poli. 4 lin., 
latitudo medii segmenti abdominalis SVa lin. , longitudo ejus 2‘/2 lin. ac- 
cedit ; tamen alia sunt longiora, at paullulum angustiora, depresso-plana. 
Ultimum segmentum caudale subquadratum , multo angustius penultimo, 
lamina ejus infera ceteris paribus latior quam illa Scol. mor sitaniis, quae 
media parte postica deflexa notatur; primus articulus ultimi pedis cum 
insequente ejusdem longitudinis, quum idem Sc. morsitantis multo sit 
longior et crassior nec non exiguis spinulis crebrioribus in omnibus, 
excepta externa superiore, faciebus obsitus, in nostra vero specie in solo 
margine interno superiora versus spinulae licet rariores , tamen validiores 
obveniant, reliquis faciebus laevissimis; in ceteris utraque persimilis. 
GEOPHILUS ELECTRICUS LATR. 
Haec quoque species una cum aliis consimilibus ad urbem Tiflisium, 
in Iberia observatur. 
SCUTIGERA ARANEOIDES LATR. 
Flava, lineis nigroviolaceis fasciisque pedum nigris. 
Hab. in Caucaso, ad Tiflisium, ubi in domibus, lapidibus exstructis, 
frequentissima ; etiam in Rossia australi, Podolia. 
